**návrh**

**VŠEOBECNÉ ZÁVÄZNÉ NARIADENIE**

**OBEC HRABUŠICE**

**o zákaze predaja alkoholických nápojov a ich požívania na verejne prístupných miestach na území obce Hrabušice**

Obecné zastupiteľstvo v Hrabušiciach podľa § 4 ods. 3 písm. i) a písm. n), podľa § 6 zákona SNR č. 369/1990 Zb. o obecnom zriadení v znení neskorších zmien a doplnkov, v súlade so znením zákona NR SR č. 219/1996 Z. z. o ochrane pred zneužívaním alkoholických nápojov a o zriaďovaní protialkoholických záchytných izieb v znení neskorších zmien a doplnkov vydáva toto všeobecné záväzné nariadenie (ďalej len VZN).

**Článok 1**

**Úvodné ustanovenia**

1. Toto VZN obec Hrabušice upravuje:

1. základné pojmy,
2. zákaz predaja, podávania alebo požívania alkoholických nápojov,
3. časové vymedzenie predaja, podávania alebo požívania alkoholických nápojov,
4. obmedzenia pre osoby maloleté (do 15 rokov) a mladistvé (do 18 rokov) a povinnosti pre zákonných zástupcov maloletých osôb a oznamovaciu povinnosť.

**Článok 2**

**Základné pojmy**

1. Alkoholickými nápojmi (§ 1 zákona NR SR č.219/1996 Z. z.) sú liehoviny, destiláty, víno, pivo a iné nápoje, ktoré obsahujú viac ako 0,75 objemového percenta alkoholu.
2. Verejné priestranstvá na účely tohto nariadenia sú všetky verejnosti prístupné pozemky na území obce, ako sú: ulice, námestia, chodníky, parkoviská, parky, detské ihriská, schody, podchody, cintorín, športové ihriská a štadióny, mosty, trávnaté plochy.

**Článok 3**

**Všeobecné zákazy**

1. Zakazuje sa predávať, podávať a požívať alkoholické nápoje:

1. osobám mladším ako 18 rokov,
2. osobám zjavne ovplyvneným alkoholom,
3. v zdravotníckych zariadeniach,
4. na zhromaždeniach a verejných kultúrnych podujatiach s výnimkou piva a vína,
5. na verejných kultúrnych, športových podujatiach určených pre osoby mladšie 18 rokov.

2. Zakazuje sa podávať alkoholické nápoje, alebo inak umožňovať ich bezprostredné

požitie vodičom.

3. Osoby maloleté do 15 rokov sa nesmú zdržiavať bez dozoru svojich zákonných

zástupcov po 21.00 hodine na verejne prístupných miestach, v ktorých sa podávajú

alkoholické nápoje.

4. Osoby maloleté do 15 rokov a mladistvé do 18 rokov nesmú požívať alkoholické

nápoje alebo iné návykové látky a sú povinné podrobiť sa orientačnej dychovej

skúške alebo orientačnému vyšetreniu testovacím prístrojom na zistenie omamných

alebo psychotropných látok.

**Článok 4**

**Ďalší zákaz predaja a požívania alkoholických nápojov**

1. Zakazuje sa predávať alebo podávať alkoholické nápoje alebo inak umožňovať ich

požívanie pohostinských spôsobom v predajniach potravín alebo v obdobných

maloobchodných prevádzkach okrem pohostinských zriadení.

2. Zakazuje sa predávať, podávať a požívať alkoholické nápoje:

1. na verejných priestranstvách obce Hrabušice s výnimkou v dňoch 31.12 a 1.1. príslušného roka a v dňoch konania verejných kultúrnych akcií na miestach ich konania pri dodržaní zákona¹
2. v priestoroch zastávok autobusov,
3. v priestoroch školských budov a zriadení slúžiacich na pedagogickú činnosť okrem podujatí organizovaných riaditeľom školy pri dodržaní zákona¹.

3. Zákaz podľa VZN sa nevzťahuje na:

a) verejné podujatia organizované pri príležitosti štátnych, náboženských a obecných sviatkov, na ktorých organizovaní sa podieľa obec Hrabušice pri dodržaní zákona¹,

b) na letné terasy pri prevádzkach poskytujúcich služby verejného stravovania s platným rozhodnutím o prevádzkovom čase vydaným obcou Hrabušice pri dodržaní zákona¹.

**Článok 5**

**Osobitné povinnosti právnických a fyzických osôb oprávnených na podnikanie**

1. Právnické a fyzické osoby oprávnené na podnikanie, na ktoré sa vzťahujú zákazy a

obmedzenia uvedené v zákone¹ sú povinné upozorniť verejnosť na zákazy

a obmedzenia výrazným označením alebo oznámením (ďalej len „oznam“),

umiestneným v prevádzkach alebo budovách na takom mieste, kde ich verejnosť

nemôže prehliadnuť.

2. Text oznamu podľa odseku 1 musí byť jednoznačný, výrazný, dobre viditeľný a

umiestený na vhodnom podklade. Súčasťou tohto oznamu musí byť aj citácia

zákona NR SR č.219/1996 Z. z. a tohto nariadenia.

3. Každý, kto predáva alebo podáva alkoholické nápoje, na ktoré sa vzťahujú

uvedené v zákone¹, je povinný odoprieť ich predaj alebo podanie osobe, o ktorej má

pochybnosť, či spĺňa podmienku veku, kým ju nepreukáže.

**Článok 6**

**Osobitné ustanovenia**

1. Obec môže na požiadanie udeliť výnimku na jednorazové povolenie predaja a

požívania alkoholických nápojov na verejne prístupných miestach ak ide

o organizované predajné alebo propagačné podujatie..

**Článok 7**

**Kontrola a oznamovacie povinnosť**

1. Kontrolu dodržiavania ustanovení tohto nariadenia vykonávajú orgány uvedené v

zákone².

2. Oznamovaciu povinnosť o tom, že osoby maloleté do 15 rokov alebo mladistvé do

18 rokov požili alkoholický nápoj, alebo inú návykovú látku obci Hrabušice majú aj:

* v zmysle zákona NR SR č. 596/2003 Z. z. o štátnej správe v školstve a školskej samospráve v znení neskorších zmien a doplnkov riaditelia škôl a ostatní pedagogickí zamestnanci,
* v zmysle zákona NR SR č.578/2004 Z. z. o poskytovaní zdravotníckej starostlivosti, zdravotníckych pracovníkoch, stavovských organizáciách v zdravotníctve v znení neskorších zmien a doplnkov poskytovateľ zdravotníckej starostlivosti, ktorý je držiteľom povolenia, alebo držiteľom licencie na výkon samostatnej zdravotníckej praxe.

**Článok 8**

**Sankcie**

1. Obec môže uložiť právnickej alebo fyzickej osobe oprávnenej na podnikanie, ktorá

porušila zákaz, obmedzenie, alebo povinnosti uložené zákonom³ pokutu od 166,-

EUR do 6 650,-EUR.

2. Za porušenie zákazu uloženého zákonom4 maloletou osobou môže obec uložiť

Zákonnému zástupcovi maloletého pokutu do výšky 33,-EUR.

3. Za porušenie zákazu uloženého zákonom5 mladistvou osobou do 18 rokov uloží jej

obec pokarhanie. V odôvodnených prípadoch uloží aj zákaz navštevovať verejné

prístupné miesta a miestnosti, v ktorých sa podávajú alkoholické nápoje.

4. Za porušenie zákazu podľa čl. 4 ods. 1 tohto nariadenia môže obec uložiť pokutu

podľa osobitného prepisu6. ( pokuta 33 €.)

5. Výnos z pokút je príjmom obce Hrabušice.

6. Pokutu možno uložiť do jedného roka odo dňa, keď zákaz, obmedzenie alebo

povinnosť boli porušené.

7. Na rozhodnutie o pokutách sa vzťahujú všeobecné predpisy o správnom konaní.

Pokutu uloženú v blokovom konaní do sumy 33,-EUR ukladá a vyberá obec.

**Článok 9**

**Spoločné a záverečné ustanovenia**

1. Týmto VZN sa ruší VZN zo dňa 6.7.2006 o obmedzení predaja, podávania alkoholických nápojov na území obce Hrabušice.

Hrabušice ......................

PaedDr. Jana Skonanová

starostka obce

²§ 5 zák. č.219/1996 Z.z., (Zákon o ochrane pred zneužívaním alkoholických nápojov )

³§ 2 ods. 1 písm. a,b, § 2 ods. 2, § 3 zák. č.219/1996 Z.z.

4§ 2 ods. 2 a 3 zák,. č. 219/1996 Z.z.

5§ 2 ods. 2 zák. č.219/1996 Z.z.

6§ 48 zák. č. 372/1990 Zb. ( Zákon SNR o priestupkoch)